b'\n_START_ARTICLE_\nHotel Sabotin\n_START_SECTION_\nZgodovina\n_START_PARAGRAPH_\nNeko\xc4\x8d je bil hotel rezidenca grofov Puppi. Osnovna zgradba, zahodni trakt dana\xc5\xa1njega hotela, je iz druge polovice 18. stoletja. Skozi \xc4\x8das se je osnovni zgradbi dozidalo severni in ju\xc5\xbeni trakt. Od \xc4\x8dasa, ko so v vili bivali grofje Puppi pa do danes, se je zvrstilo ve\xc4\x8d lastnikov, vedno pa je nudila gostoljubje najrazli\xc4\x8dnej\xc5\xa1im popotnikom. Vrsto let je bil objekt v uporabi kot furmanska gostilna, v \xc4\x8dasu 1. svetovne vojne pa zato\xc4\x8di\xc5\xa1\xc4\x8de beguncem in vojakom. Po 1. sv. vojni je tukaj obratovala restavracija Monte Santo, saj je ta del Primorske takrat spadal pod Italijo, od 14. 2. 1954 pa je uradno postal prvi hotel Gori\xc5\xa1kem. V devetdesetih letih prej\xc5\xa1njega stoletja je Hotel Sabotin poleg osnovne dejavnosti, slu\xc5\xbeil kot upravna stavba podjetja Hit d.d. Nova Gorica. Tu so se sprejemale klju\xc4\x8dne odlo\xc4\x8ditve glede razvoja igralni\xc5\xa1tva na Gori\xc5\xa1kem pa tudi glede ostalega razvoja Nove Gorice. Ko se je leta 1998 odprla Hitova poslovna stavba v centru Nove Gorice, je Hotel Sabotin ponovno v celoti za\xc5\xbeivel kot hotel z restavracijo. Danes je podjetje Hit d.d. lastnik in upravljavec hotela.\n_START_SECTION_\nPonudba\n_START_PARAGRAPH_\nZgradba je sestavljena iz dveh nadstropij, ima pa tudi dvigalo. Hotel nudi 68 sob, od tega 4 apartmaje. Sobe imajo francoski balkon, nekatere pa tudi teraso. Vse sobe, restavracija in bar so klimatizirani. Restavracija ima na voljo do 130 sede\xc5\xbeev, poleg tega pa sta tu \xc5\xa1e dva manj\xc5\xa1a prostora namenjena gostinskim storitvam oz. sestankom za pribli\xc5\xbeno 25 udele\xc5\xbeencev. Restavracija nudi tako penzionske obroke, malice, kosila in jedi po naro\xc4\x8dilu. Poleg tega se redno prireja posebne tematske kuhinje. V pritli\xc4\x8dju se nahaja tudi bar in letni vrt z otro\xc5\xa1kim igri\xc5\xa1\xc4\x8dem. Hotel je kolesarjem prijazen \xe2\x80\x93 na voljo je izposoja koles in prostor za shranjevanje koles. Kot dodatno storitev nudijo tudi masa\xc5\xbee.'